b'\n_START_ARTICLE_\nCoronadita\n_START_SECTION_\nCaracter\xc3\xadstiques\n_START_PARAGRAPH_\nLa coronadita \xc3\xa9s un \xc3\xb2xid de mangan\xc3\xa8s i plom de f\xc3\xb3rmula qu\xc3\xadmica Pb(Mn\xe2\x82\x86\xe2\x81\xb4\xe2\x81\xbaMn\xe2\x82\x82\xc2\xb3\xe2\x81\xba)O\xe2\x82\x81\xe2\x82\x86. A m\xc3\xa9s dels elements de la seva f\xc3\xb3rmula tamb\xc3\xa9 pot contenir impureses de ferro, alumini i aigua. Cristal\xc2\xb7litza en el sistema monocl\xc3\xadnic en agregats fibrosos botrioidlas (en forma de grans de ra\xc3\xafm), intercalat amb altres bandes d\'\xc3\xb2xids de mangan\xc3\xa8s i tamb\xc3\xa9 en lamel\xc2\xb7les microsc\xc3\xb2piques corbes. La seva duresa a l\'escala de Mohs \xc3\xa9s 4,5 a 5. Est\xc3\xa0 qu\xc3\xadmicament relacionada amb les varietats riques en plom de cesarolita._NEWLINE_Segons la classificaci\xc3\xb3 de Nickel-Strunz, la coronadita pertany a "04.DK: \xc3\x92xids amb proporci\xc3\xb3 Metall:Oxigen = 1:2 i similars, amb cations grans (+- mida mitjana); estructures de t\xc3\xbanel" juntament amb els seg\xc3\xbcents minerals: akagane\xc3\xafta, criptomelana, hollandita, manjiroita, mannardita, priderita, redledgeita, henrymeyerita, estronciomelana, romanechita i todorokita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa coronadita \xc3\xa9s un mineral primari en filons hidrotermals o aig\xc3\xbces termals; i \xc3\xa9s d\'origen secundari en zones oxidades per sobre de roques amb contingut de mangan\xc3\xa8s; tamb\xc3\xa9 en dip\xc3\xb2sits sedimentaris estratolligats._NEWLINE_S\'ha trobat coronadita en tots els continents, exceptuant l\'Ant\xc3\xa0rtida. A Catalunya, ha estat trobada a la mina La Cresta, a Bellmunt del Priorat (Tarragona)._NEWLINE_Sol trobar-se associada amb altres minerals com: hollandita, pirolusita i altres \xc3\xb2xids de mangan\xc3\xa8s.'